CELEX: 52016PC0712
Language: fi
Date: 2016-11-15
Title: Ehdotus NEUVOSTON PÄÄTÖS Euroopan unionin liittymisestä puuvilla-alan kansainväliseen neuvoa-antavaan komiteaan (ICAC)

EUROOPAN KOMISSIO
            Bryssel 15.11.2016
            COM(2016) 712 final
            2016/0349(NLE)
            Ehdotus
            NEUVOSTON PÄÄTÖS
            Euroopan unionin liittymisestä puuvilla-alan kansainväliseen neuvoa-antavaan komiteaan (ICAC)
            
               
         
         
            
               PERUSTELUT
            
            
               1. EHDOTUKSEN SISÄLTÖ
            
            
               Puuvilla-alan kansainvälinen neuvoa-antava komitea (International Cotton Advisory Committee, ICAC) on puuvilla-alan kansainvälinen perushyödyketoimielin (jäljempänä ’KPT-toimielin’). Sen tehtävä on auttaa hallituksia edistämään tervettä puuvillataloutta maailmassa. Tätä varten komitea pyrkii varmistamaan maailman puuvillamarkkinoiden avoimuuden. Se toimii tietokeskuksena, joka tuottaa teknisiä tietoja puuvillantuotannosta, ja foorumina, jossa keskustellaan kansainvälisesti merkittävistä puuvilla-alaan liittyvistä asioista. ICAC tarkkailee puuvilla-alaa tilastojen avulla ja saattaa yhteen puuvillaa tuottavat, kuluttavat ja sillä kauppaa käyvät maat sekä kaikki puuvillateollisuuden sektorit. Se pyrkii yleisesti toimimaan alan hyväksi. Se ei osallistu puuvillan hinnanasetantaan.
            
            
               ICAC on yksi harvoista KPT-toimielimistä
                  1
               , joiden jäseneksi Euroopan unioni (EU) ei ole liittynyt. Sen sijaan yhdeksän jäsenvaltiota on ollut ICAC:n jäsenenä omaan lukuunsa (Belgia, Saksa, Kreikka, Suomi, Ranska, Italia, Alankomaat, Puola ja Espanja). ICACin jäsenyys on EU:n etujen mukaista, sillä puuvillalla on huomattava merkitys EU:n taloudelle. EU on puuvillan tuottaja, ja se on muuttunut puuvillan nettotuojasta (vuoteen 2008 asti) puuvillan nettoviejäksi (vuodesta 2009). EU:n tekstiili- ja vaatetusteollisuus on merkittävä puuvillakankaan käyttäjä. Lisäksi puuvilla muodostaa tärkeän osa-alueen EU:n kehitysyhteistyössä, sillä EU on edelleen Afrikan puuvilla-alan tärkein avunantaja.
            
            
               Euroopan unionin neuvosto on useaan otteeseen pyytänyt Euroopan komissiota harkitsemaan EU:n jäsenyyttä ICAC:ssä (päätelmät vuodelta 2004, viite 8974/04; vuodelta 2008, viite 9986/08; ja vuodelta 2010, viite 9648/10). Vuonna 2013 se valtuutti komission neuvottelemaan EU:n puolesta ja annettujen neuvotteluohjeiden pohjalta unionin liittymisestä ICAC:hen (neuvoston päätös 13406/13, 16. syyskuuta 2013). Ottaen huomioon, että unioni liittyy ICAC:hen, kaikki jäsenvaltiot ovat ilmoittaneet eroavansa ICAC:sta sen sääntöjen II artiklan 3 kohdan mukaisesti.
                  2
               
            
            
            
               2.
                     OIKEUSPERUSTA
            
            
               Koska ICAC:n tärkeimmät tehtävät liittyvät kaupankäyntiin, oikeusperustana olisi käytettävä Euroopan unionin toiminnasta tehdyn sopimuksen 207 artiklaa. 
            
            
               3.SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               Nykytilanteen huomioon ottaen komissio katsoo, että liittyminen ICAC:hen olisi toivottavaa, koska sen avulla
            
            
               –EU voisi esiintyä yhtenäisesti esittäessään puuvillaa koskevia näkökantojaan ja se voisi maksaa yhden vuosimaksun kyseiselle KPT-toimielimelle ottaen huomioon EU:n jäsenvaltioiden näkemykset,
            
            
               –EU saisi pääsyn puuvilla-alaa koskeviin tietoihin ja voisi seurata puuvillamarkkinoita sekä vaikuttaa puuvilla-alan toimintaan,
            
            
               –EU:n yksityissektori (puuvilla- ja tekstiiliala), EU:n ja kehitysmaiden puuvillantuottajat ja -kuluttajat sekä viranomaiset voisivat luoda yhteyksiä ja perustaa kumppanuuksia helpommin.
            
            
               ICAC:n sihteeristö puoltaa EU:n jäsenyyttä, sillä jäsenyys lisää ICAC:n merkitystä ja kansainvälistä asemaa KPT-toimielimenä. Se on vakuuttanut, että EU:lla ei ole mitään vastuuta minkään jäsenen nykyisistä tai tulevista maksurästeistä.
            
            
            
               4.
                     TALOUSARVIOVAIKUTUKSET
            
            
               ICAC:n jäsenyys perustuu vuosimaksun maksamiseen. Se lasketaan vuosittain ICAC:n jäsenmäärän (kiinteä osa) ja kunkin jäsenen myymän raakapuuvillan määrän (muuttuva osa) perusteella. Ensimmäisenä vuosimaksuna olisi maksettava enintään 400 000 euroa. Sen avulla EU voi vaikuttaa asianmukaisesti ICAC:ssä käsiteltäviin kysymyksiin ja saa tilaisuuden osallistua laajasti sen toimintaan.
            
            
            
               5.
                     LISÄTIEDOT: täytäntöönpanosuunnitelmat
            
         
         
            
               Unioni varmistaa, että kaikki sen liittymisestä saatavat edut tulevat unionin jäsenvaltioiden hyväksi. Jäsenvaltioiden edustajat voivat tulla alakomiteoiden ja työryhmien jäseniksi osana unionin valtuuskuntaa. Tässä yhteydessä otetaan huomioon puuvillan koko arvoketjun tärkeys, mukaan lukien tuotanto ja kulutus, sellaisilla unionin alueilla, joilla puuvillalla on suuri merkitys maataloudelle, teollisuudelle ja kaupalle. Erityisesti yksityissektorin neuvoa-antavaan lautakuntaan osallistuu Euroopan komission edustajan lisäksi jäsenvaltioiden pyyntöjen perusteella nimettyjä varajäseniä ja tarkkailijoita ICAC:n sääntöjen VI artiklan 3 kohdan a alakohdan 1 alakohdan mukaisesti.
            
            
            
            
               2016/0349 (NLE)
            
            
               Ehdotus
            
            
               NEUVOSTON PÄÄTÖS
            
            
               Euroopan unionin liittymisestä puuvilla-alan kansainväliseen neuvoa-antavaan komiteaan (ICAC)
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 3 ja 4 kohdan yhdessä 218 artiklan 6 kohdan kanssa,
            
            
               ottaa huomioon Euroopan komission ehdotuksen,
            
            
               ottaa huomioon Euroopan parlamentin hyväksynnän
                  3
               ,
            
            
               sekä katsoo seuraavaa:
            
            
               (1)Euroopan unioni (EU) ei ole puuvilla-alan kansainvälisen neuvoa-antavan komitean jäsen, vaikka se on jo jäsenenä useissa kansainvälisissä perushyödyketoimielimissä.
            
            
               (2)Neuvosto kehotti komissiota harkitsemaan EU:n liittymistä puuvilla-alan kansainväliseen neuvoa-antavaan komiteaan 27 päivänä huhtikuuta 2004 annetuissa päätelmissä (aiheena maatalousalan perushyödykeketjuja, riippuvuutta ja köyhyyttä koskeva EU:n toimintasuunnitelma ja EU:n ja Afrikan kumppanuus puuvilla-alan kehityksen tukemiseksi), 27 päivänä toukokuuta 2008 annetuissa päätelmissä (aihe sama kuin edellä) ja 10 päivänä toukokuuta 2010 annetuissa päätelmissä (aiheena EU:n toimien tehostaminen perushyödykkeiden alalla).
            
            
               (3)Neuvosto valtuutti 16 päivänä syyskuuta 2013 komission neuvottelemaan EU:n puolesta unionin liittymisestä ICAC:n jäseneksi ICAC:n sääntöjen
                  4
                II artiklan 1 ja 2 kohdan mukaisesti ja totesi, että ICAC:n jäsenyys on EU:n etujen mukaista, sillä puuvillalla on huomattava merkitys unionin taloudelle. EU on puuvillan tuottaja, ja se oli puuvillan nettotuoja vuoteen 2008 asti, mikä jälkeen se on ollut nettoviejä vuodesta 2009 lähtien. EU:n tekstiili- ja vaatetusteollisuus on merkittävä puuvillakankaan käyttäjä. Lisäksi puuvilla muodostaa tärkeän osa-alueen EU:n kehitysyhteistyössä, sillä EU on edelleen Afrikan puuvilla-alan tärkein avunantaja. 
            
            
               (4)Unioni maksaa vuosimaksun ICAC:n sääntöjen II artiklan 2 kohdan a alakohdan 2 alakohdan c alakohdan mukaisesti. EU:n ei voida katsoa olevan vastuussa minkään ICAC:n jäsenen nykyisistä tai tulevista maksurästeistä.
            
            
               (5)Helleenien tasavallan liittymisasiakirjan
                  5
                puuvillaa koskeva pöytäkirja N:o 4 olisi edelleen otettava huomioon sen jälkeen, kun unioni on liittynyt ICAC:hen.
            
            
               ON HYVÄKSYNYT TÄMÄN PÄÄTÖKSEN:
            
            
               1 artikla
            
            
               Hyväksytään unionin puolesta Euroopan unionin liittyminen puuvilla-alan kansainväliseen neuvoa-antavaan komiteaan. 
            
         
         
            
               2 artikla
            
            
               Neuvoston puheenjohtaja nimeää henkilön, jolla on valtuudet ilmoittaa Euroopan unionin puolesta tämä päätös puuvilla-alan kansainväliselle neuvoa-antavalle komitealle. 
            
            
               3 artikla
            
            
               Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  EU on jäsenenä seuraavissa kansainvälisissä KPT-toimielimissä: kahvijärjestö, kaakaojärjestö, trooppisen puun järjestö, sokerijärjestö, oliivineuvosto, viljaneuvosto, kumintutkimusryhmä, lyijyn ja sinkin tutkimusryhmä, nikkelitutkimusryhmä ja muiden metallien kuin rautametallien tutkimusryhmä.  
               
               
                  
                     (2)
                  Ks. ICAC:n viralliset verkkosivut: https://www.icac.org/about-International-Cotton-Advisory-Committee/rules 
               
               
                  
                     (3)
                  EUVL C , , s. .
               
               
                  
                     (4)
                  Puuvilla-alan kansainvälisen neuvoa-antavan komitean säännöt, hyväksytty 31. täysistunnossa 16 päivänä kesäkuuta 1972 ja muutettu 74. täysistunnossa 11 päivänä joulukuuta 2015. Ks. ICAC:n viralliset verkkosivut: https://www.icac.org/about-International-Cotton-Advisory-Committee/rules
               
               
                  
                     (5)
                  EYVL L 291, 19.11.1979.